geselssaamblog – geselssaamblog
Beep beep beep hoor ek die masjiene raas, grrr grrr grrr hoor ek sy longe wat krap….en dan net een lang beeeep en geen long wat raas, geen hart wat klop…..
Die stem is weg en sy stem is vir altyd stil, maar die gewoel in my hart en my kop raas. Dis te gelyke tyd trane wat skree, maar die masjiene hou aan beep beep beep. Ek hoor my stem, oor en oor en oor: Is dit nou verby? Met die vraag so retories, want ek soek die verkeerde antwoord.
Dis in die nag as dit pikdonker buite is en geen geluid van bewegende voertuie wat in die strate beweeg of kinders wat lag en speel en raas. Als is stil, maar die stilte raas.
Hoe kry ‘n mens daai geraas wees stil?
Dis so vreemd dat na amper ‘n jaar so toneel oor en oor afspeel.
Tot nou het dit my nie geruk nie, maar ewe skielik, besef ek daai toneeltjie is waar dit het gebeur, sy stem is stil.
Nou dat ek net sy opinie nodig het. Hy was ‘n oopkopman. Hy kon darem vir jou na ‘n saak luister en ‘n absolute onpartydige antwoord gee.
Hy was altyd so trots. Ai, nou kan ek nie eers my harde werk met hom deel nie. Ek glo hy glimlag daar bo!
Ek wil hom in vrede laat rus, want dis wat hy sou wou hê. Ek wil weer kan laag terwyl my oë ook lag, want hy was n lag mens. Positief!
Ek belowe ek sal! Gee my net kans. Hierdie jaar het ek soveel aangepak en besig gebly, maar soos die jaar einde toe staan, raak als minder.
Die verlange raak net meer!
By geselssaamblog Oktober 23, 2017 287 Words3 Kommentaar
Dis nou al amper n jaar en dit voel net nie eers naastenby vir my of dinge beter gaan nie.
Hierdie jaar was my jaar van hel. Ek dink ek weet nou hoe goor die lewe in die hel is.
Om geliefdes aan die dood af te staan is vir my een van die onmoontlikste dinge om tot werklikheid te roep. Vir party mense is dir: siekte, dood, begrafnis, lewe gaan aan? Hoe doen mense dit? Nietemin dis hulle manier, nie my manier nie.
Soms voel ek skuldig, want ek het vir een dag nie aan die realiteit gedink nie. Ek pak meer en meer goedjies op my bord, want hoe besiger ek bly hoe minder dink ek….
Maar vandag besef ek, ek is een mens en hierdie een mens is nou so ongelooflik moeg.
Eksamen lê om die draai en dis nogals moeilik om te leer met kiddies in die huis, maar dis net nog n brug wat ek sal oorkom…
Ek het net n tyd nodig om te rus. Tyd nodig waar ek net my batterye kan charge. Geen kind, geen man, geen mens of dier in sig nie! Net ek…
Hoe doen n mens dit? Vrek weet!! Om weg te breek kos deesdae n plaas se geld en o griet, moet my asseblief net nie by n spa inboek nie. Dis nou nie my cup of tea nie. Mense wat die hele tyd om jou is ens ens nee dankie….
Hoop dit gaan môre weer beter, want hierdie tor is nou besig om vinnig af te val!
By geselssaamblog Oktober 7, 2017 261 Words3 Kommentaar
Dan voel ek hoe loop die trane…Ray Daylan
Hoe vergeet ‘n mens vir altyd
Die een wat alles vir jou was
En hoe beweeg ek aan na more
Want my gedagtes steek hier vas
Loop die trane stadig oor my wang
Ek kan dit nie help nie
Ek kan dit nie glo jy’s nie meer hier nie
Nou kan ek maarnet verlang
Ek weet die son sal more opkom
En more sal ek weer probeer
Om te maak of ek jou nie meer mis nie
Maar vir nou is dit nog te seer
Ek kan dit nie help nie ek verlang
En dan voel ek hoe loop die trane
Ek sit en blaai deur al die tye wat ons kon deel
En probeer om jou glimlag te onthou
Ek sluit my oe en ek glo jy’s vir ewig hier by my
Want in my hart is daar net jy
“Loop die trane stadig oor my wang
By geselssaamblog Augustus 11, 2017 226 WordsLewer kommentaar
Vir baie mense is 7de Laan net ‘n klomp bollie, maar in ons huis sit almal kierts regop, van klein tot groot, om 7de Laan te kyk. Ons mis nie ‘n episode nie…
Dis so eenvoudige klomp mense, maar dis tog meer kompleks as dit. Gooi ‘n klomp mense met verskillende persoonlike hede in dieselfde omgewing en jy kry ‘n lieflike storie, want almal verskil, almal dink anders en almal voel anders.
Dis dalk soms vergesog ens ens, maar tog is dit als net ‘n ware lewensverhaal afgespeel op die televisie.
Is ons lewens nie ook maar ‘n bietjie 7de Laan nie.
Is daar nie ook ‘n verbode liefde wat tussen twee mense ontwikkel wat onder die dekmantel gehou moet word nie, want mense gaan dit nie goedkeer nie?
Is daar nie ook ongelukke en dood in ons lewens net soos daar nie?
Soms gebeur daar klein toneeltjies wat sulke mooi lewenslessies vir ons uitdra en wat ek wil he my kids moet leer.
Leer om mekaar lief te he vir wie jy as persoon is, se jy is jammer as jy iets verkeerds gedoen het, maar wees altyd net jouself.
Hoekom mense tevrede stel as dit jou ongelukkig maak?
By geselssaamblog Julie 26, 2017 203 WordsLewer kommentaar
Vat my net weg
Vir die eerste keer in my lewe weet ek hoe dit voel om te voel jy is niks werd nie.
Vat my net weg uit die lewe uit…
My hart kan nie meer nog seer binne hou nie….
By geselssaamblog Julie 23, 2017 38 Words4 Kommentaar
Die lyn tussen liefde en haat is’n bitter fyn lyn.
Vandag wens ek dat ek jou kan haat, want om jou lief te hê is onsaglik seer.
Hoe kan ‘n mens iemand so lief hê dat jou hele siel pyn.
Vat die liefde gevoel weg uit my hart sodat dit nie meer voel asof iemand my konstant versmoor nie. Ek kry nie asem nie….
By geselssaamblog Julie 21, 2017 Julie 21, 2017 68 Words1 Kommentaar
By geselssaamblog Julie 20, 2017 0 Words2 Kommentaar